Sijan

Sijan (Sigean en francés) es una comuna occitana de Lengadòc, en Corbièras, situada dins lo departament d'Aude e la region d', ancianament de Lengadòc-Rosselhon.

 Geografia
Vila del golf del Leon en Mediterranèa situada sus la riba de l'Estanh de Bajas dins las Corbièras maritimas sul Canal de la Robina
vignette|upright=1.8|centre|Comunas a l'entorn.

 Perimètre del territòri 

Toponimia
Las fòrmas ancianas son : Villa Seianum en 832, Segianum en 963, Seian en 1080, Segionum = Segianum en 1107, Sejanum en 1145, Castrum de Sejano en 1157, De Sechano = Seihano en 1282, De Scoano = Seiano en 1282, Sal de Styano = Seyano en 1320, Seyan en 1381, Ségan al sègle XIV, Séjean en 1402, Sian en 1405, Sigen en 1528, Sigan en 1535, Syga en 1538, Seigan en 1589, Sigian en 1589, Sijan en 1589, Siga en 1589, Sigan..., Siegan en 1589, Sijean en 1590, Séjan en 1591, etc, Sigean, rectorie en 1706, etc. La prononciacion occitana es Sigeà Abbé Sabarthès, Dictionnaire topographique du département de l'Aude, 1912, p. 435, legir en linha https://gallica.bnf.fr/ark:/12148/bpt6k110095d/f527.item.texteImage , dins la grafia de l'abat Antòni Savartés, donc [si'ʒa]. 
Segon Dauzat e Rostaing, Sijan vendriá del nom latin d'òme Seius, ambe'l sufixe -anum Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 657, a Siecq; s'agís de Seianus, sense sufixe, segon los Feniés Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 129.
Segon María José Peña, lo nom de l'establiment de comèrci Σαιγάνθη (Saigánthe), inscrit sus una tauleta de plomb del sègle V descobèrta à Empúries, seriá la transcripcion en grèc ionenc del nom ibèr del siti de Puèg Maó. Aquel nom auriá evolucionat après e donat lo nom de Sijan María José Pena, Quelques réflexions sur les plombs inscrits d’Emporion et de Pech Maho. Pech Maho était-il un comptoir du sel ?, Revue des études anciennes, tome 116, n° 1, 2014, pp. 3-21. legir en linha http://paratge.wordpress.com/2015/01/09/pech-maho .
Le Lac
Le Lac es situat al nòrd de Sijan, près de la RD 6009 (cercar Hameau du Lac). 
Le Lac es una anciana comunautat e parròquia de la diocèsi de Narbona, del vocable de Sant Jaume (o Jacme ?), mes la capèla modèrna es dedicada a la Santa Verge. I a un castèl. Las fòrmas ancianas son : Lac Castrum en 1080, Villa qui vocatur Lac en 1114, Castrum de Laco en 1119, Ecclesia S. Jacobi de Lacu en 1208, S. Jacobus castri de Lacu siti in Corbaria inferiori en 1282, Lac en 1402, Castellum de Lact en 1521, Église paroissielle Sainct Jacques..., sementière de l'église Sainct Jacques entre 1609 e 1633Abbé Sabarthès, Dictionnaire topographique du département de l'Aude, 1912, p. 190-191, legir en linha https://gallica.bnf.fr/ark:/12148/bpt6k110095d/f282.item.texteImage . 
Le mot lac es probablament en relacion ambe una anciana localizacion de l'Estanh de Bajas, ara a mai d'un km, mes l'altitud dels lòcs vesins es plan bassa. S'agís clarament de lòcs aterrats recentament.

 Istòria 
 Lo site de Sijan coneguèt una ocupacion umana dempuèi l'Antiquitat: sul territòri de la comuna se situèt l'oppidum de Puèg Maó que foguèt destruit al sègle III ab. J-C.
 Entre 1790 e 1794, Le Lac foguèt annexat a Sijan; en 1844, La Novèla, qu'èra dins Sijan, venguèt una comuna independenta http://cassini.ehess.fr/cassini/fr/html/fiche.php?select_resultat=36337.

Administracion

 Abans la refòrma cantonala de 2014, aplicada en 2015, la comuna èra del canton de Sijan (caplòc); lo canton es vengut canton de las Corbièras Mediterranèa, sense cambiar de composicion e Sijan n'es lo burèu centralizator.

 Demografia 

 En  la populacion èra de  abitants e la densitat èra de  ab/km².

 Lòcs e monuments 
 Oppidum de Puèg Maó
 La Resèrva Africana de Sijan es un pargue animalièr seminatural; l'espaci ofèrt es pro grand per que los animals demòren salvatges e viscan amb lor seus compòrtaments naturals.

 Personalitats ligats a la vila
 Louis Martrou
 Henri Ferrero : jogaire de rugbí
 Yves Malquier
 Antoine Cayrel
 Gérard Viard
 Renaud Papillon Paravel
 Armand Gauthier

Véser tanben
 Comunas d'Aude

Ligams extèrnes
 Sijan sul site de l'Insee

 Nòtas e referéncias 

categoria:Comuna d'Aude

Categoria:Comuna de Lengadòc
Categoria:Comuna de las Corbièras